PATVIRTINTA

Gargždų ,,Kranto“ progimnazijos

direktoriaus 2023 m. rugsėjo 4 d.

įsakymu Nr. V1-433

**GARGŽDŲ „KRANTO“ PROGIMNAZIJA**

**PAILGINTOS DIENOS GRUPĖS VEIKLOS TVARKOS APRAŠAS**

**I. BENDROSIOS NUOSTATOS**

1. Pailgintos dienos grupės (toliau – Grupė) veiklos tvarkos aprašas (toliau – Aprašas) nustato Gargždų „Kranto“ progimnazijoje veikiančios pailgintos dienos grupės (grupių) paskirtį, mokinių priėmimo, veiklos organizavimo, reikalavimus pailgintos dienos grupės mokytojui.

2. Gargždų Kranto“ progimnazijos (toliau- mokykla) pailgintos dienos grupės veiklos tvarkos aprašas yra parengtas vadovaujantis Klaipėdos rajono savivaldybės tarybos 2021 m. rugpjūčio 26 d. sprendimu Nr. T11-224.

3. Mokykla, steigdama Grupę ir organizuodama darbą joje, vadovaujasi Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos švietimo įstatymu, Lietuvos Respublikos Vyriausybės nutarimais, Švietimo ir mokslo ministerijos norminiais aktais, mokyklos veiklos nuostatais, Klaipėdos rajono savivaldybės tarybos sprendimais, kitais teisės aktais bei šiuo Aprašu.

**II. PAILGINTOS DIENOS GRUPĖS TIKSLAS IR UŽDAVINIAI**

4. Grupės tikslas – plėtoti vaikų socializacijos galimybes, užtikrinti saugų mokinių užimtumą po pamokų.

5. Grupės uždaviniai:

5.1. gerinti vaikų ugdymo(-si) kokybę;

5.2. plėtoti užimtumo kryptis ir formas;

5.3. skatinti vaikų užimtumo įvairovę.

**III. MOKINIŲ PRIĖMIMAS IR GRUPIŲ FORMAVIMAS**

6. Į Grupę mokiniai priimami tėvams (globėjams, rūpintojams) pateikus raštišką prašymą (klasės vadovas arba tėvai prašymus pateikia sekretorei).

7. Prašymai registruojami Asmenų prašymų, pasiūlymų registre.

2

8. Mokinių priėmimas į grupę mokslo metams įforminamas progimnazijos direktoriaus įsakymu.

9. Bendrojo ugdymo mokykloje veikiančiai pailgintos dienos grupei nustatoma pailgintos dienos grupės auklėtojo pareigybė (Klaipėdos rajono savivaldybės tarybos 2021 m. rugpjūčio 26 d.

sprendimas Nr. T11-224). Pailgintos dienos grupės veiklos trukmė – ne daugiau kaip 20 val. per savaitę. Pailgintos dienos grupės mokykloje steigiamos atsižvelgiant į šias grupes lankančių pradinių klasių mokinių skaičių.

10. Grupės paskirtis – teikti mokinių tėvų (globėjų, rūpintojų) pageidavimu papildomą neformaliojo švietimo paslaugą, po pamokų organizuojant  pailgintos dienos grupės (grupių) veiklą, 1-4 kl. mokinių užimtumą ir priežiūrą.

11. Pagal tėvų pageidavimus ir įstaigos galimybes mokiniams organizuojamas maitinimas.

12. Mokyklos direktoriaus įsakymu sudaroma mokinių grupė (-ės), kurioje (-iose) gali būti nuo 10 iki 25 mokinių.

13. Sudarant grupę pirmenybė teikiama šiems tėvų prašymams:

13.1. mokiniams, kurie yra pavėžėjami į mokyklą ir iš jos;

13.2. mokiniams, kuriuos augina vienas iš tėvų (globėjų, rūpintojų);

13.3. mokiniams iš daugiavaikių šeimų;

13.4. mokiniams, gaunantiems socialinę paramą;

13.5. mokiniams, kurių abu tėvai dirba visą darbo dieną.

**IV. PAILGINTOS DIENOS GRUPĖS VEIKLOS ORGANIZAVIMAS**

14. Grupės (-ių) veikla organizuojama mokyklos klasėse (pirmose klasėse; trūkstant patalpų – kituose mokyklos kabinetuose).

15. Grupės auklėtoju (mokytoju) gali dirbti pedagoginį išsilavinimą turintis asmuo. Jis vadovaujasi mokyklos direktoriaus įsakymu patvirtintu pareigybės aprašymu, mokyklos darbo tvarkos taisyklėmis bei šiuo tvarkos aprašu.

16. Veikla Grupėje organizuojama pagal suderintą veiklos planą ir nustatytą darbo laiką. Grupės darbo laikas suderinamas su 1- 4 klasių pamokų tvarkaraščiu.

17. Grupės veikla fiksuojama pailgintos dienos grupės veiklos dienyne.

18. Grupėje dirbantis pedagogas pagal mokyklos galimybes sudaro sąlygas mokinių saviraiškos poreikiams tenkinti, atsako už  mokinių saugumą Grupės darbo laiku.

19. Grupės auklėtojas (mokytojas) informuoja tėvus (globėjus, rūpintojus) apie mokinių būklę, ugdymo ir ugdymosi poreikius, Grupės lankymą, jo elgesį Grupėje.

3

20. Mokinius, lankančius pailgintos dienos grupę, iš mokyklos pasiima tėvai ar kiti pilnamečiai asmenys.

21. Grupėje dirbantys auklėtojai (mokytojai) organizuoja saugią mokinių priežiūrą, kryptingą pažintinę, meninę, sportinę veiklą grupės patalpose, mokyklos erdvėse ir lauke (mokyklos teritorijoje), atitinkančią mokinių amžių.

22. Informuoja tėvus (globėjus, rūpintojus) apie vaikų savijautą, sveikatą, elgesį, veiklą pailgintos dienos grupėje.

23. Vaiko tėvai (globėjai, rūpintojai) privalo pasirūpinti vaiko saugumu:

23.1. kai mokinys savarankiškai grįžta namo (pateikia raštu prašymą);

23.2. kai mokinys savarankiškai eina į kitą neformalaus ugdymo įstaigą ir vėl grįžta į pailgintos dienos grupę.

**VI. BAIGIAMOSIOS NUOSTATOS**

24. Pailgintos darbo dienos grupės tvarkos aprašas suderinamas su Mokyklos taryba ir tvirtinamas direktoriaus įsakymu.

25. Grupės veiklos priežiūrą atlieka mokyklos vadovas arba jo įgaliotas asmuo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gargždų „Kranto“ progimnazijos

pailgintos dienos grupės

tvarkos aprašo

1 priedas

(vieno iš tėvų, globėjų, rūpintojų vardas, pavardė, telefonas)

(mokinio gyvenamosios vietos adresas, telefonas)

Gargždų „Kranto“ progimnazijos

Direktorei V. Lukauskienei

PRAŠYMAS

DĖL PRIĖMIMO DUKTERS/ SŪNAUS Į PAILGINTOS DIENOS GRUPĘ

20 m.\_\_\_\_\_\_\_\_\_\_\_\_\_\_\_\_\_\_\_ \_\_\_

Gargždai

Prašau priimti mano dukrą/sūnų\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas, pavardė, klasė)

į pailgintos dienos grupę.

Pateikiu šią papildomą informaciją:

Mano sūnus (dukra) lanko šiuos neformaliojo švietimo programos užsiėmimus ,,Kranto“ progimnazijoje: ........................................................................................................................................................... 2. Informuoju, kad iš grupės mano sūnų (dukrą) namo gali parvesti (nurodyti asmens, kuris turi teisę paimti vaiką iš grupės, vardą, pavardę, giminystės ryšius ir telefono nr.)

1 asmuo.......................................................................................................................................

2 asmuo.......................................................................................................................................

3 asmuo.......................................................................................................................................

3. Jei mano sūnus (dukra) grįš namo savarankiškai, tai informuoju, kelintą valandą ir kokiu būdu. Pvz.: Pirmadieniais 15.00 val. namo grįš savarankiškai, pėstute ARBA Pirmadieniais ir trečiadieniais 15.00 val. namo grįš su mokykliniu autobusu ir t.t. ............................................................................................................................................................................................................................................................................................................................................................................................................................................................................................................................................................................................................................................

4. Jei mano sūnus (dukra) lanko neformaliojo ugdymo būrelius kitose ugdymo įstaigose, tai informuoju: 1) kokiomis savaitės dienomis ir kokiu laiku vaikas turi eiti į būrelį; 2) mokinys eis vienas į būrelį, ar jį palydės (nurodyti lydintį asmenį); 3) mokinys po būrelio eis namo, ar grįš į pailgintos dienos grupę (vėl nurodyti, ar mokinys eis vienas ar jį palydės ir nurodyti lydintį asmenį). Pvz.: Pirmadienį ir trečiadienį 14.50 val. mano sūnus, lydimas močiutės, eina į Meno mokyklą. Į pailgintos dienos grupę nesugrįžta. ARBA Pirmadienį ir trečiadienį 14.50 val. mano sūnus savarankiškai eina į Meno mokyklą. Į pailgintos dienos grupę sugrįžta 16.00 val. ................................................................................................................................................................................................................................................................................................................................................................................................................................................................................. ...........................................................................................................................................................

5. Pageidauju, kad mano sūnus (dukra) **valgytų/nevalgytų** (reikiamą pabraukti).

6. Informuoju apie mano sūnaus (dukros) sveikatos problemas: ...........................................................................................................................................................

7. Autobuso maršrutas ir išvykimo laikas (jei mokinys yra pavėžėjamas)

...........................................................................................................................................................

Apie bet kokį mano sūnaus (dukters) dienos režimo pasikeitimą pažadu laiku informuoti pailgintos dienos grupės auklėtoją (mokytoją).

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų, globėjų, rūpintojų parašas) (vieno iš tėvų, globėjų, rūpintojų vardas, pavardė)